Διονύσιος Μούρτζινος

Ο Διονύσιος Μούρτζινος, γνωστός και σαν Τρουπάκης, ήταν Μανιάτης οπλαρχηγός, αγωνιστής και πολιτικός του 1821.

Με καταγωγή την Οικογένεια Τρουπάκη ήταν γιος του Παναγιώτη ΜούρτζινουΓούδας, σελ. 411. Γεννήθηκε στη Μάνη αλλά μαζί με την οικογένειά του, κυνηγημένοι από τους Τούρκους, κατέφυγε στη Ζάκυνθο σε μικρή ηλικία όπου φαίνετε να έμαθε γράμματα. Μάλιστα από νεαρή ηλικία έπασχε από ποδάγρα κάτι που δεν του επέτρεπε ευκινησία στα κάτω άκρα. 

Τον Μάρτιο του 1821 μαζί με τον πατέρα του Παναγιώτη και 500 ακόμα συντρόφους τους μπήκαν στην ΚαλαμάταΓούδας, σελ. 410. Πήρε μέρος στη Μάχη του Αγίου Αθανασίου Καρύταινας, έπειτα στην Πολιορκία και άλωση της Τριπολιτσάς, και στη Μάχη των Δερβενακίων.

Ήταν μέλος της Ελληνικής Κυβέρνησης του 1823 και υπουργός πολέμουΓούδας, σελ. 412, μέλος της τριμελούς επιτροπής ως εκπρόσωπος της Μάνης, μαζί με τους Χριστόφορο Περραιβό και Αναγνώστη ΠαπαγεωργίουΓεώργιος Δημακόπουλος (1966). Η διοικητική οργάνωσις κατά την Ελληνική Επανάσταση 1821-1827: συμβολή εις την ιστορίαν της ελληνικής διοικήσεως, Αθήνα, σελ. 240. Το 1826 πήρε μέρος στη Μάχη της Βέργας κατά του Ιμπραήμ όπου έπειτα από εντολή του χτίστηκε το τείχος.

Το 1829 πήρε μέρος στην Δ΄ Εθνοσυνέλευση Άργους ως πληρεξούσιος της επαρχίας Ανδρουβίστας. Την ίδια χρονιά διορίσθηκε από τον Ιωάννη Καποδίστρια μέλος του πολεμικού συμβουλίου και ΓερουσιαστήςΓενική Εφημερίς της Ελλάδος, σελ. 103 και 244. Πέθανε τον Φεβρουάριο του 1830 αφήνοντας έναν γιό τον ΓεώργιοΓούδας, σελ. 413της ιστορίας αναγεννειθήσις Ελλάδος, σελ. 90.

 Παραπομπές 

 Πηγές 
 Αναστασίου Γούδα, Βίοι Παράλληλοι των επί της αναγεννήσεως της Ελλάδος διαπρεψάντων αντρών

Κατηγορία:Αγωνιστές του 1821
Κατηγορία:Έλληνες πληρεξούσιοι
Κατηγορία:Έλληνες γερουσιαστές
Διονυσιος
Κατηγορία:Έλληνες υπουργοί πολέμου